**สัญญารับทุนสนับสนุนการวิจัย**

**ประเภททุนวิจัยพัฒนาศักยภาพผลงานวิจัย (Fast Track)**

สัญญาเลขที่

สัญญาฉบับนี้ทำขึ้น ณ มหาวิทยาลัยธรรมศาสตร์ ศูนย์รังสิต ตำบลคลองหนึ่ง อำเภอคลองหลวง จังหวัดปทุมธานี เมื่อวันที่ ระหว่าง มหาวิทยาลัยธรรมศาสตร์ โดย ตำแหน่ง รองอธิการบดีฝ่ายวิจัยและนวัตกรรม ผู้รับมอบอำนาจจากอธิการบดี ซึ่งต่อไปในสัญญานี้เรียกว่า “ผู้ให้ทุน”  
ฝ่ายหนึ่ง กับ สังกัด ซึ่งต่อไปในสัญญานี้เรียกว่า “ผู้รับทุน” อีกฝ่ายหนึ่ง

คู่สัญญาได้ตกลงกันมีข้อความดังต่อไปนี้

ข้อ 1 ผู้ให้ทุนตกลงให้ผู้รับทุนดำเนินโครงการวิจัย ประเภททุนวิจัยพัฒนาศักยภาพผลงานวิจัย   
(Fast Track) ประจำปีงบประมาณ ในหัวข้อการวิจัยดังต่อไปนี้

(ภาษาไทย)

(ภาษาอังกฤษ)

ซึ่งต่อไปในสัญญานี้เรียกว่า “โครงการวิจัย” ดังมีรายละเอียดปรากฏตามเอกสารแนบท้ายสัญญานี้ โดยมีกำหนดระยะเวลาดำเนินโครงการวิจัยทั้งสิ้น ปี เดือน นับถัดจากวันที่ลงนามสัญญานี้

ข้อ 2 ผู้ให้ทุนตกลงจ่ายเงินทุนสนับสนุนการวิจัยของโครงการวิจัยและผู้รับทุนตกลงรับเงินทุนสนับสนุนการวิจัยดังกล่าว ซึ่งต่อไปในสัญญานี้เรียกว่า “ทุนวิจัย” เป็นจำนวนเงินทั้งสิ้น บาท   
( ) โดยกำหนดการจ่ายทุนวิจัยเป็นงวด ดังนี้

2.1 งวดที่ 1 จำนวนร้อยละ 50 ของทุนวิจัย คิดเป็นเงิน บาท ( ) จ่ายให้เมื่อผู้ให้ทุนตรวจสอบแล้วพบว่า ผู้ให้ทุนได้เห็นชอบตามข้อเสนอโครงการวิจัยและผู้รับทุนได้ลงนามสัญญารับทุนสนับสนุนการวิจัยฯ กับผู้ให้ทุนแล้ว

2.2 งวดที่ 2 จำนวนร้อยละ 50 ของทุนวิจัย คิดเป็นเงิน บาท ( ) จ่ายให้เมื่อผู้ให้ทุนตรวจสอบแล้วพบว่า ผู้รับทุนได้ส่งมอบผลงานวิจัยตามสัญญาข้อ 4 แก่ผู้ให้ทุนถูกต้องและครบถ้วนแล้ว

ผู้รับทุนต้องเปิดบัญชีเงินฝากของธนาคารกับธนาคารพาณิชย์ที่กองคลัง มหาวิทยาลัยธรรมศาสตร์กำหนด ในชื่อหัวหน้าโครงการวิจัย ตามด้วยเลขที่สัญญารับทุนสนับสนุนการวิจัย โดยกำหนดให้หัวหน้าโครงการวิจัย เป็นผู้มีอำนาจเบิกจ่ายและรับโอนทุนวิจัย

ผู้ให้ทุนจะโอนทุนวิจัยเข้าบัญชีฯ ตามวรรคสองในชื่อธนาคาร :

สาขา : ชื่อบัญชี :

เลขที่บัญชี : ทั้งนี้ ผู้รับทุนตกลงเป็นผู้รับภาระเงินค่าธรรมเนียมหรือค่าบริการอื่นใดเกี่ยวกับการโอน รวมทั้งค่าใช้จ่ายอื่นใด (ถ้ามี) ที่ธนาคารเรียกเก็บและยินยอมให้มีการหักเงินดังกล่าวจากทุนวิจัย  
ที่โอนในงวดนั้นๆ ด้วย

ผู้รับทุนต้องเก็บหลักฐานการใช้จ่ายทุนวิจัยทุกรายการไว้เพื่อการตรวจสอบเมื่อผู้ให้ทุนร้องขอ

เมื่อการปฏิบัติตามสัญญาเสร็จสิ้นแล้ว ผู้รับทุนต้องคืนทุนวิจัยส่วนที่เหลือจากการใช้จ่าย และต้องสรุปรายงานการใช้จ่ายเงิน และสมุดบัญชีฯ ตามวรรคสองที่ดำเนินการปิดบัญชีแล้วให้แก่ผู้ให้ทุนด้วย

ข้อ 3 ผู้รับทุนต้องส่งมอบรายงานความก้าวหน้าของโครงการวิจัยแก่ผู้ให้ทุนตามแบบฟอร์มที่ผู้ให้ทุนกำหนดในช่วงเวลาดังต่อไปนี้

3.1 ครั้งที่ 1 ให้รายงานความก้าวหน้าภายในวันที่

3.2 ครั้งที่ 2 ให้รายงานความก้าวหน้าภายในวันที่

3.3 ครั้งที่ 3 ให้รายงานความก้าวหน้าภายในวันที่

ข้อ 4 ผู้รับทุนต้องดำเนินโครงการวิจัยให้แล้วเสร็จภายในเวลาที่กำหนดตามสัญญา และเมื่อครบกำหนดระยะเวลาดังกล่าวแล้ว ผู้รับทุนจะต้องส่งมอบผลงานวิจัยดังต่อไปนี้ให้แก่ผู้ให้ทุนโดยทันที อันประกอบด้วย

4.1 รายงานผลการวิจัยฉบับสมบูรณ์ จำนวน 1 (หนึ่ง) เล่ม (โดยต้องระบุท้ายหน้าปกรายงานการวิจัยว่า งานวิจัยนี้ได้รับทุนสนับสนุนจากกองทุนวิจัยมหาวิทยาลัยธรรมศาสตร์ ปีงบประมาณ )

4.2 บทคัดย่อฉบับภาษาไทย หรือภาษาอังกฤษ จำนวน 1 (หนึ่ง) ชุด

4.3 บทความวิจัยและเอกสารการตอบรับให้ตีพิมพ์ในวารสารวิชาการ จำนวน 1 (หนึ่ง) ชุด ดังนี้

สาขาสังคมศาสตร์ และสาขามนุษยศาสตร์ ต้องมีผลงานที่ได้รับการตีพิมพ์เผยแพร่ในวารสารระดับนานาชาติที่ปรากฏในฐานข้อมูลสากล ได้แก่ ฐานข้อมูลการจัดอันดับวารสาร SJR หรือฐานข้อมูล ISI หรือฐานข้อมูล Scopus ที่ถูกจัดให้อยู่ในการจัดอันดับของวารสารไม่น้อยกว่าควอไทล์ที่ 3 (Q3) หรือผลงานวิชาการอื่น เช่น International book chapter หรือผลงานที่เป็นประโยชน์ และมีผลกระทบสูงต่อสังคมที่สามารถแสดงให้เห็นได้  
อย่างประจักษ์ จำนวน 1 (หนึ่ง) ชุด

สาขาวิทยาศาสตร์เทคโนโลยี และสาขาวิทยาศาสตร์สุขภาพ ต้องมีผลงานที่ได้รับการตีพิมพ์เผยแพร่ในวารสารระดับนานาชาติที่ปรากฏในฐานข้อมูลสากล ได้แก่ ฐานข้อมูลการจัดอันดับวารสาร SJR หรือฐานข้อมูล ISI หรือฐานข้อมูล Scopus ที่ถูกจัดให้อยู่ในการจัดอันดับของวารสารไม่น้อยกว่าควอไทล์ที่ 3 (Q3) จำนวน 1 (หนึ่ง) ชุด

4.4 ไฟล์อิเล็กทรอนิกส์ที่บันทึกข้อมูลตามข้อ (4.1) (4.2) และ (4.3) ที่ได้จัดทำเป็นไฟล์ PDF จำนวน   
1 (หนึ่ง) ชุด

ในกรณีที่ผู้ให้ทุนตรวจพบว่า ผลงานวิจัยตามวรรคหนึ่งของผู้รับทุนบกพร่องหรือไม่เป็นไปตามข้อกำหนดและเงื่อนไขของสัญญาหรือมิได้ดำเนินการให้ถูกต้องตามหลักวิชาการ หรือวิชาชีพ และ/หรือบทบัญญัติ  
แห่งกฎหมายที่เกี่ยวข้อง ผู้รับทุนต้องรีบทำการแก้ไขให้เรียบร้อยภายในเวลาที่ผู้ให้ทุนกำหนดโดยไม่มีสิทธิเรียกร้องค่าเสียหาย หรือค่าใช้จ่ายใดๆ เพิ่มเติมจากผู้ให้ทุนอีก

ข้อ 5 ผู้รับทุนจะต้องระบุกิตติกรรมประกาศหรือ Acknowledgement ไว้ในรายงานผลการวิจัยฉบับสมบูรณ์และบทความวิจัยดังต่อไปนี้

(ภาษาไทย) “เป็นผลงานวิจัยที่ได้รับทุนสนับสนุนการวิจัย ประเภททุนวิจัยพัฒนาศักยภาพผลงานวิจัย (Fast Track) มหาวิทยาลัยธรรมศาสตร์ ตามสัญญาเลขที่ "

(ภาษาอังกฤษ) “This study was supported by Thammasat University Research Fund, Contract No. ”

ข้อ 6 การรับทุนวิจัยตามสัญญานี้ ผู้รับทุนจะต้องใช้ความชำนาญ ความระมัดระวัง และความตั้งใจดำเนินโครงการวิจัยด้วยความวิริยะอุตสาหะเพื่อให้โครงการวิจัยสำเร็จอย่างมีประสิทธิภาพโดยเร็วสมความมุ่งหมายของผู้ให้ทุน อีกทั้งจะต้องรักษาวินัยและประพฤติปฏิบัติตามข้อบังคับมหาวิทยาลัยธรรมศาสตร์ว่าด้วยการบริหารงานวิจัยและกองทุนวิจัย ตลอดจนกฎ ระเบียบ ข้อบังคับ ประกาศและคำสั่งอื่นๆ ของผู้ให้ทุนและของทางราชการ ทั้งที่ได้ออกใช้บังคับอยู่แล้วในวันทำสัญญานี้และที่จะออกใช้บังคับต่อไปโดยเคร่งครัด และให้ถือว่ากฎ ระเบียบ ข้อบังคับ ประกาศและคำสั่งดังกล่าวนั้นเป็นส่วนหนึ่งของสัญญาฉบับนี้

หากมีเหตุผลความจำเป็นต้องเปลี่ยนแปลงรายละเอียดของโครงการวิจัย หรือเปลี่ยนแปลงผู้ร่วมวิจัย หรือประสงค์จะขอขยายระยะเวลาดำเนินโครงการวิจัย หรือขอขยายระยะเวลาส่งมอบผลงานวิจัยตามสัญญาข้อ 4 ให้ผู้รับทุนจัดทำข้อเสนอการขอเปลี่ยนแปลงฯ ดังกล่าวพร้อมด้วยเหตุผลความจำเป็น รายงานความก้าวหน้าและกำหนดระยะเวลาแล้วเสร็จต่อผู้ให้ทุนก่อนครบกำหนดเวลาตามสัญญาไม่น้อยกว่า 30 วัน เพื่อพิจารณาให้ความเห็นชอบก่อนดำเนินโครงการวิจัยต่อไป

การขอเปลี่ยนแปลงฯ ตามวรรคสองเกี่ยวกับการขอขยายระยะเวลาฯ จะขอขยายได้ไม่เกิน 2 ครั้งๆ ละไม่เกิน 90 วัน

ผู้ให้ทุนจะต้องพิจารณาข้อเสนอการขอเปลี่ยนแปลงฯ ตามวรรคสองและวรรคสาม และแจ้งผลให้ผู้รับทุนทราบภายใน 30 วัน นับถัดจากวันที่ได้รับข้อเสนอฯ ดังกล่าว ทั้งนี้ การพิจารณาข้อเสนอฯ ดังกล่าวเป็นดุลพินิจของผู้ให้ทุนที่จะพิจารณาตามที่เห็นสมควร

ข้อ 7 ผู้รับทุนจะต้องรับผิดชอบแต่โดยลำพังต่อการละเมิดบทบัญญัติแห่งกฎหมาย หรือการละเมิดลิขสิทธิ์ หรือสิทธิในทรัพย์สินทางปัญญาอื่นของบุคคลภายนอก รวมถึงสิทธิใดๆ ต่อบุคคลภายนอก อันเนื่องมาจากการปฏิบัติตามสัญญานี้โดยสิ้นเชิง นอกจากนี้ ผู้รับทุนจะต้องชดใช้ค่าเสียหายให้แก่ผู้ให้ทุน และป้องกันมิให้ผู้ให้ทุนต้องรับผิดชอบในบรรดาสิทธิเรียกร้อง ค่าเสียหาย หรือค่าใช้จ่าย ตลอดจนการเรียกร้องโดยบุคคลภายนอกอันเกิดจากความผิดพลาดหรือการละเว้นไม่กระทำการของผู้รับทุน

ข้อ 8 ผู้ให้ทุนเป็นเจ้าของลิขสิทธิ์ สิทธิบัตร อนุสิทธิบัตร และสิทธิในทรัพย์สินทางปัญญา รวมถึงสิทธิใดๆ ในผลงานวิจัยตามสัญญาข้อ 4 ที่ผู้รับทุนได้ดำเนินโครงการวิจัยตามสัญญานี้แต่เพียงฝ่ายเดียว โดยผู้รับทุนจะนำผลงานฯ และ/หรือรายละเอียดของผลงานฯ ดังกล่าว ไม่ว่าทั้งหมดหรือเพียงบางส่วนไปใช้เพื่อการตีพิมพ์ เผยแพร่ หรือการหาผลประโยชน์ใดๆ นอกเหนือจากที่ได้กำหนดไว้ในสัญญานี้ไม่ได้ เว้นแต่ได้รับอนุญาตเป็นหนังสือจากผู้ให้ทุนก่อน

ข้อ 9 บรรดางานและเอกสารที่ผู้รับทุนได้จัดทำขึ้นตามสัญญานี้ให้ถือเป็นความลับและให้ตกเป็นกรรมสิทธิ์ของผู้ให้ทุน ผู้รับทุนจะต้องส่งมอบบรรดางานและเอกสารดังกล่าวให้แก่ผู้ให้ทุนเมื่อสิ้นสุดสัญญานี้ โดยผู้รับทุนอาจเก็บสำเนาเอกสารไว้กับตนได้แต่ต้องไม่นำข้อความในเอกสารนั้นไปใช้ในกิจการอื่นที่ไม่เกี่ยวข้องกับโครงการวิจัยโดยไม่ได้รับความยินยอมล่วงหน้าเป็นหนังสือจากผู้ให้ทุนก่อน

ข้อ 10 หากผู้รับทุนพ้นสภาพการเป็นผู้ปฏิบัติงานของผู้ให้ทุน หรือผู้รับทุนไม่รายงานความก้าวหน้าภายในกำหนดเวลาโดยไม่มีเหตุผลอันสมควร หรือผู้รับทุนไม่สามารถดำเนินโครงการวิจัยให้ลุล่วงตามวัตถุประสงค์ของโครงการวิจัย หรือผู้รับทุนรับทุนวิจัยหรือทุนสนับสนุนการวิจัยในเรื่องเดียวกันกับที่ได้รับทุนวิจัยจากหน่วยงานอื่น  
โดยไม่ได้รับอนุญาตจากผู้ให้ทุน หรือผู้รับทุนไม่ปฏิบัติตามสัญญาข้อใดข้อหนึ่ง ผู้ให้ทุนมีสิทธิบอกเลิกสัญญาได้ทันที

ในกรณีผู้ให้ทุนมิได้ใช้สิทธิบอกเลิกสัญญาตามวรรคหนึ่ง ผู้ให้ทุนจะมีหนังสือแจ้งหัวหน้าส่วนงานของผู้รับทุนทราบ เพื่อให้แจ้งผู้รับทุนปฏิบัติให้ถูกต้องตามสัญญาภายใน 60 วัน นับถัดจากวันที่ผู้ให้ทุนแจ้งหัวหน้าส่วนงานดังกล่าว หากผู้รับทุนไม่ปฏิบัติให้ถูกต้องตามสัญญาภายในระยะเวลาดังกล่าว ผู้ให้ทุนมีสิทธิบอกเลิกสัญญาได้ทันที   
เว้นแต่ผู้รับทุนมีเหตุผลอันสมควร ผู้ให้ทุนจะมีหนังสือแจ้งหัวหน้าส่วนงานของผู้รับทุนทราบอีกครั้งหนึ่ง เพื่อให้แจ้งผู้รับทุนปฏิบัติให้ถูกต้องตามสัญญาภายใน 30 วัน นับถัดจากวันที่ผู้ให้ทุนแจ้งหัวหน้าส่วนงานดังกล่าว หากผู้รับทุนยังไม่ปฏิบัติให้ถูกต้องตามสัญญาภายในระยะเวลาที่กำหนดดังกล่าวอีก ผู้ให้ทุนจะบอกเลิกสัญญาเป็นหนังสือโดยแจ้งหัวหน้าส่วนงานของผู้รับทุนและผู้รับทุนเพื่อทราบการบอกเลิกสัญญาดังกล่าวโดยทันที

การบอกเลิกสัญญาตามวรรคหนึ่งและวรรคสอง ผู้รับทุนจะต้องชดใช้ค่าเสียหายและคืนทุนวิจัย   
แก่ผู้ให้ทุนภายใน 30 วัน นับถัดจากวันที่ผู้ให้ทุนได้แจ้งการบอกเลิกสัญญาเป็นหนังสือให้หัวหน้าส่วนงานและผู้รับทุนเพื่อทราบการบอกเลิกสัญญาดังกล่าว มิฉะนั้น ผู้รับทุนจะต้องชำระดอกเบี้ยของจำนวนเงินค่าเสียหายและทุนวิจัยในอัตราร้อยละสิบห้าต่อปี นับถัดจากวันที่ผู้ให้ทุนได้แจ้งการบอกเลิกสัญญาฯ จนถึงวันที่ผู้รับทุนได้ชำระจำนวนเงินค่าเสียหายและทุนวิจัยดังกล่าวจนถูกต้องครบถ้วน เว้นแต่กรณีหัวหน้าโครงการตายและไม่มีหัวหน้าโครงการแทน หรือมีเหตุสุดวิสัยจนไม่สามารถดำเนินงานวิจัยต่อไปได้ หรือผู้รับทุนไม่สามารถดำเนินการให้ลุล่วงตามวัตถุประสงค์ของโครงการวิจัยและคณะกรรมการเห็นสมควรให้ผู้รับทุนไม่ต้องชดใช้ค่าเสียหาย หรือคืนเงินทุนวิจัยทั้งหมดหรือบางส่วน และส่งมอบเอกสารตามที่กำหนดในสัญญาข้อ 2 วรรคท้าย แก่ผู้ให้ทุนภายใน 30 วัน นับถัดจากวันที่ผู้ให้ทุนได้แจ้งการบอกเลิกสัญญาฯ

ข้อ 11 ในกรณีที่ผู้รับทุนจะยุติ หรือไม่ประสงค์จะดำเนินโครงการวิจัยอีกต่อไป ให้ผู้รับทุนยื่นข้อเสนอขอยุติการรับทุนวิจัยและบอกเลิกสัญญาต่อผู้ให้ทุนโดยทันที

การขอยุติการรับทุนวิจัยและบอกเลิกสัญญาตามวรรคหนึ่ง ไม่กระทบสิทธิของผู้ให้ทุนที่จะเรียกร้องผู้รับทุนให้ปฏิบัติตามสัญญาข้อ 10 วรรคท้าย

ข้อ 12 ในวันลงนามสัญญานี้ ผู้รับทุนได้จัดให้ ผู้เชี่ยวชาญในข้อเสนอโครงการวิจัยเป็นที่ปรึกษาโครงการวิจัย

การเปลี่ยนแปลงบุคคลตามวรรคหนึ่งจะต้องได้รับความยินยอมเป็นหนังสือจากผู้ให้ทุนก่อน

ข้อ 13 เอกสารแนบท้ายสัญญาดังต่อไปนี้ให้ถือเป็นส่วนหนึ่งของสัญญานี้

13.1 ผนวก 1 จำนวน ( ) หน้า

13.2 ผนวก 2 จำนวน ( ) หน้า

13.3 ผนวก 3 จำนวน ( ) หน้า

13.4 ผนวก 4 จำนวน ( ) หน้า

ความใดในเอกสารแนบท้ายสัญญาที่ขัดหรือแย้งกับข้อความในสัญญานี้ ให้ใช้ข้อความในสัญญานี้บังคับ และในกรณีที่เอกสารแนบท้ายสัญญาขัดแย้งกันเอง ผู้รับทุนจะต้องปฏิบัติตามคำวินิจฉัยของผู้ให้ทุน โดยคำวินิจฉัยของผู้ให้ทุนให้ถือเป็นที่สุด และผู้รับทุนไม่มีสิทธิเรียกร้องทรัพย์สิน หรือค่าเสียหาย หรือค่าใช้จ่ายใดๆ เพิ่มเติมจากผู้ให้ทุนทั้งสิ้น

สัญญานี้ทำขึ้นเป็นสองฉบับ มีข้อความถูกต้องตรงกัน คู่สัญญาได้อ่านและเข้าใจข้อความโดยละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยานและคู่สัญญาต่างยึดถือไว้ฝ่ายละหนึ่งฉบับ

(ลงชื่อ) ผู้ให้ทุน

( )

รองอธิการบดีฝ่ายวิจัยและนวัตกรรม

(ลงชื่อ) ผู้รับทุน

( )

หัวหน้าโครงการวิจัย

(ลงชื่อ) ที่ปรึกษาโครงการวิจัย

( )

(ลงชื่อ) พยาน

( )

ผู้อำนวยการกองบริหารการวิจัย

(ลงชื่อ) พยาน

( )

คณบดี/ผู้อำนวยการ (ชื่อส่วนงาน)